Lucid Dreams

Lucid Dreams (או בשמו המלא Lucid Dreams (Forget Me)) הוא שיר של הראפר, הזמר והפזמונאי האמריקאי ג'וס וורלד. ביוני 2017, השיר פורסם לראשונה בסאונדקלאוד, ולאחר חתימתו של ג'וס וורלד בחברות התקליטים Grade A ואינטרסקופ רקורדס, השיר יצא לאור רשמית ב-11 במאי 2018. השיר הופק על ידי ניק מירה, ונכנס ישירות למקום ה-74 במצעד הבילבורד הוט 100; בשיאו, הגיע למקום השני במצעד. בנוסף, לשיר למעלה מ-1.4 מיליארד השמעות בספוטיפיי, ונחשב לאחד מהשירים המושמעים ביותר בספוטיפיי ב-2018. ג'וס וורלד תיאר את השיר כ"טיפול תרפי", בעקבות הבעיות שחווה בזוגיות שלו. השיר "Lucid Dreams" פורסם לראשונה ביוני 2017 בפלטפורמת המוזיקה SoundCloud, כחלק מהמיני-אלבום של ג'וס וורלד שנקרא JuiceWRLD 9 9 9. השיר צבר למעלה מ-2.5 מיליון השמעות בסאונדקלאוד, וב-4 במאי 2018 יצא לאור כסינגל. השיר כולל סימפול מהשיר "Shape of My Heart" של סטינג, ובנובמבר 2018, נודע על ידי המפיק של השיר, ניק מירה, כי לסטינג שייכים 85% מזכויות השיר. באוקטובר 2019, להקת פאנק-רוק בשם Yellocard טענה כי ג׳וס וורלד גנב ממנה את הלחן מתוך השיר שלהם "Holly Wood Died", והגישה נגדו תביעה בסך 15 מיליון דולר. בעקבות מותו של ג'וס וורלד בדצמבר 2019, הלהקה האריכה את הזמן לתגובת הצוות של ג׳וס בנוגע לתביעה - לפברואר 2020. עורכי הדין של Yellocard פרסמו כי הדיווחים לגבי סך התביעה הם חדשות כזב וכי סכום התביעה טרם נקבע. ב-27 ביולי 2020, פורסם במגזין הרולינג סטון כי Yellowcard הקפיאה ודחתה את התביעה כנגד השיר. הוידאו קליפ לשיר "Lucid Dreams" פורסם ב-11 במאי 2018 בערוץ היוטיוב Lyrical Lemonade; הקליפ בוים על ידי קול בנט. בקליפ, רואים את ראשו של ג׳וס וורלד יוצא מהרצפה כשגופו תקוע מתחת. הקליפ תואר על ידי Milca P מ-HotNewHipHop כקליפ פסיכדלי. הקליפ צבר למעלה מ-890 מיליון צפיות ביוטיוב. בארצות הברית, "Lucid Dreams" היה בתחילתו להיט רדום; השיר נכנס בהתחלה למקום ה-74 במצעד הבילבורד הוט 100, ובשבוע הראשון שלו צבר 10 מיליון השמעות בארצות הברית ו-4,000 הורדות דיגיטליות. השיר המשיך לעלות, בשבוע שלאחר מכן הגיע למקום ה-35, ושבוע אחרי הגיע למקום ה-15. כשהגיע למקום התשיעי, ב-12 ביוני 2018, "Lucid Dreams" נהיה לשיר הראשון של ג׳וס וורלד בעשרת המקומות הראשונים במצעד הבילבורד הוט 100; השיר היה אז עם 35.9 מיליון השמעות בארצות הברית ו-9,000 הורדות. בהמשך חודש יוני, השיר עלה למקום השלישי; במשך מספר חודשים לאחר מכן, השיר נע בין עשרת הראשונים במצעד, כשבשיא שלו הגיע למקום השני. השיר שמנע ממנו להתקדם למקום הראשון היה "Girls Like You" של מארון 5 וקארדי בי. בעקבות מותו של ג׳וס וורלד ב-8 בדצמבר 2019, ב-21 בדצמבר השיר חזר למקום השמיני במצעד הבילבורד הוט 100, ובעצם השיר "בילה" 26 שבועות (לא רציפות) בעשרת הראשונים במצעד הבילבורד הוט 100. בטקס פרסי גראמי ה-61, הזמרת אלישה קיז ביצעה כחלק מהשיר. מידע על היצירה "Lucid Dreams" באתר מיוזיק בריינז סרטון השיר "Lucid Dreams" באתר יוטיוב Juice WRLD "Lucid Dreams (Forget Me)" (Official Audio) - YouTube, www.youtube.com Juice WRLD Makes Hot 100 Debut With 'Lucid Dreams & 'All Girls Are the Same', Billboard (באנגלית) Maroon 5 & Cardi B's 'Girls Like You' Holds Atop Hot 100, Juice WRLD's 'Lucid Dreams' Lifts to No. 2, Billboard (באנגלית) Juice WRLD, Spotify Juice WRLD | The Lyrical Lemonade Interview - YouTube, www.youtube.com JuiceWRLD 9 9 9, SoundCloud (באנגלית) Leor Galil, Tracking the astronomical rise of Chicagoland rapper Juice Wrld, Chicago Reader (באנגלית) Yannise Jean, Sting Owns 85 Percent of Juice WRLD's "Lucid Dreams"... But He's Not Mad About it, Okayplayer, ‏2018-12-23 (באנגלית אמריקאית) Jon Blistein, Jon Blistein, Yellowcard Sue Juice WRLD for Copyright Infringement Over 'Lucid Dreams', Rolling Stone, ‏2019-10-22 (באנגלית אמריקאית) Jon Blistein, Jon Blistein, Yellowcard Drop Lawsuit Against Juice WRLD Over 'Lucid Dreams', Rolling Stone, ‏2020-07-27 (באנגלית אמריקאית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Juice WRLD Has "Lucid Dreams" in Cole Bennett-Directed Video, HYPEBEAST Juice WRLD Returns With Clip For "Lucid Dreams", HotNewHipHop (באנגלית) Juice WRLD - Lucid Dreams (Dir. by @_ColeBennett_) - YouTube, www.youtube.com Daniel Kreps, Daniel Kreps, On the Charts: Shawn Mendes Claims Third Number One Album, Rolling Stone, ‏2018-06-03 (באנגלית אמריקאית) Brenda Lee's 'Rockin' Around the Christmas Tree' Hits No. 3 on Hot 100; Juice WRLD, Tones and I & Burl Ives All Top 10, Billboard (באנגלית) Tony M. CentenoPublished: February 10, 2019, Alicia Keys Covers Drake, Juice Wrld at 2019 Grammys - XXL, XXL Mag (באנגלית)